Diari Oficial de la Generalitat Valenciana


Sumari del DOGV 5390, del 17-11-2006 (2006/13513)

RESOLUCIÓ de 8 de novembre de 2006, de la Direcció General d'Ensenyament, per la qual es resol la convocatòria dels Premis 2006 de la Comunitat Valenciana a l'Educació Vial.
-----------------------------------------------------------------------------------------------------------------------------------------------------------------------------

### Dades del document

Número de DOGV
:   5390

Data del DOGV
:   17-11-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/13059


Organisme emissor
:   Conselleria de Cultura, Educació i Esport

Tipus de document
:   Resolució

RESOLUCIÓ de 8 de novembre de 2006, de la Direcció General d'Ensenyament, per la qual es resol la convocatòria dels Premis 2006 de la Comunitat Valenciana a l'Educació Vial. [2006/13826]  
Per Orde de 28 de febrero de 2006, de la Conselleria de Cultura, Educació i Esport, publicada en el Diari Oficial de la Generalitat Valenciana de 16 de març, es van convocar els Premis 2006 de la Comunitat Valenciana destinats a incentivar les actuacions de la comunitat educativa que promoguen la incorporació de l'Educació Vial en el Projecte Educatiu dels centres i que faciliten a l'alumnat el desenrotllament de les actituds, els hàbits i els valors implicats.  
En compliment del que es disposa en les bases 5, 6 i 7 de l'annex I de l'Orde de convocatòria, una vegada realitzat el procés de selecció, a través del Servici d'Innovació Educativa i Atenció a la Diversitat, ha elevat davant el director general d'Ensenyament la seua proposta per a la concessió dels premis.  
Estudiada dita proposta i d'acord amb la disposició final primera de la mencionada orde, per delegació del conseller, resolc:  
Primer  
Concedir el Premis 2006 de la Comunitat Valenciana a l'Educació Vial als treballs que figuren en l'annex d'esta resolució, especificant les quanties corresponents per un import total global de 14.000 euros, a càrrec de la línia de subvenció T3155000, del programa 421.30 del pressupost de la Generalitat Valenciana per a l'exercici de 2006.  
Segon  
El pagament dels premis es farà, conforme disposa la base 8 de l'annex I de la mencionada Orde de 28 de febrer de 2006, de la Conselleria de Cultura, Educació i Esport, per transferència bancària a nom dels autors o autores, per parts iguals.  
Tercer  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, en la seua nova redacció donada per la Llei 4/1999, de 13 de gener i 10, 14 i 46 de la Llei Reguladora de la Jurisdicció Contenciosa Administrativa, que posa fi a la via administrativa, la present Resolució, es podrà recórrer potestativament en reposició o plantejar directament Recurs Contenciós Administratiu, en els terminis i davant dels òrgans que s'indiquen a continuació:  
a) El Recurs de Reposició haurà d'interposar-se davant del conseller de Cultura, Educació i Esport en el termini d'un mes a comptar des de l'endemà al de la seua publicació.  
b) El Recurs Contenciós Administratiu haurà de presentar-se davant del Tribunal Superior de Justícia de la Comunitat València en el termini de dos mesos a comptar des de l'endemà al de la seua publicació.  
València, 8 de novembre de 2006.. El director general d'Ensenyament: Josep Vicent Felip i Monlleó.